

**ΕΛΛΗΝΙΚΗ ΔΗΜΟΚΡΑΤΙΑ** Ξάνθη, 24 Φεβρουαρίου 2022

ΝΟΜΟΣ ΞΑΝΘΗΣ Αριθ. Πρωτ.: 4338

**ΔΗΜΟΣ ΞΑΝΘΗΣ**

**ΠΡΟΚΗΡΥΞΗ ΑΝΟΙΚΤΟΥ ΔΙΑΓΩΝΙΣΜΟΥ**

**«Προμήθεια φωτοτυπικών, εκτυπωτικών και σχεδιαστικών μηχανημάτων και υπηρεσίες συντήρησης των»**

**Ο Δήμαρχος Ξάνθης**

Προκηρύσσει ηλεκτρονικό ανοικτό διαγωνισμό με σφραγισμένες προσφορές για την ανάδειξη αναδόχου εκτέλεσης της προμήθειας με τίτλο: **«Προμήθεια φωτοτυπικών, εκτυπωτικών και σχεδιαστικών μηχανημάτων και υπηρεσίες συντήρησης των»**, προϋπολογισμού διακοσίων σαράντα εννέα χιλιάδων πεντακοσίων ενενήντα εννέα ευρώ και εξήντα λεπτών του ευρώ με το Φ.Π.Α (249.599,60€).

**1. Αναθέτουσα Αρχή - Στοιχεία επικοινωνίας:**

Αναθέτουσα αρχή: Δήμος Ξάνθης

Είδος αναθέτουσας αρχής: Ο.Τ.Α.

Οδός: Πλατεία Δημοκρατίας

Ταχ. Κωδ.: 67132

Τηλ.: 2541350821

E-mail: [kiriakos.peponidis@cityofxanthi.gr](mailto:kiriakos.peponidis@cityofxanthi.gr), [marioulis@cityofxanthi.gr](mailto:marioulis@cityofxanthi.gr)

Ιστοσελίδα: [http://www.cityofxanthi.gr](http://www.cityofxanthi.gr/)

**2. Πρόσβαση στα έγγραφα:** Άμεση και δωρεάν πρόσβαση στα έγγραφα της σύμβασης υπάρχει στη διεύθυνση διαδικτύου [http://www.cityofxanthi.gr](http://www.cityofxanthi.gr/). Οι ενδιαφερόμενοι μπορούν επίσης να λάβουν γνώση των εγγράφων της σύμβασης από το γραφείο προμηθειών του Δήμου Ξάνθης, κατά τις εργάσιμες ημέρες και ώρες. Μπορούν επίσης να λάβουν αντίγραφα αυτών με δαπάνες και φροντίδα τους.

**3. Κωδικοί CPV:** 30121100-4 {Φωτοαντιγραφικά},

30121200-5 {Φωτοαντιγραφικές συσκευές}

30125000-1 {Μέρη και εξαρτήματα φωτοαντιγραφικών συσκευών}

30232100-5 {Εκτυπωτές και σχεδιογράφοι}

50313100-3 {Υπηρεσίες επισκευής φωτοαντιγραφικών μηχανημάτων}

50313200-4 {Υπηρεσίες συντήρησης φωτοαντιγραφικών μηχανημάτων},

**4. Κωδικός NUTS κύριου τόπου παράδοσης της προμήθειας:** EL 512

**5. Περιγραφή της δημόσιας σύμβασης:** Αντικείμενο της σύμβασης είναι η προμήθεια με τίτλο: «Προμήθεια φωτοτυπικών, εκτυπωτικών και σχεδιαστικών μηχανημάτων και υπηρεσίες συντήρησης των» και αφορά την προμήθεια φωτοτυπικών, εκτυπωτικών και σχεδιαστικών μηχανημάτων για την κάλυψη των αναγκών μηχανογραφικής εκτύπωσης, αντιγραφής, σάρωσης εγγράφων και σχεδίων, με νέα σύγχρονης τεχνολογίας μηχανήματα, που θα τοποθετηθούν σε συγκεκριμένες Υπηρεσίες του Δήμου Ξάνθης.

Η παρούσα σύμβαση υποδιαιρείται σε τρείς (3) επιμέρους ομάδες.

Η εγγύηση συμμετοχής ορίζεται με εγγυητική επιστολή από αναγνωρισμένη Τράπεζα, ή γραμμάτιο του Ταμείου Παρακαταθηκών και Δανείων, ποσού τεσσάρων χιλιάδων είκοσι πέντε ευρώ (4.025,00 €) για το σύνολο των ομάδων της σύμβασης. Το επιμέρους ποσό εγγυητικής επιστολής συμμετοχής της κάθε ομάδας ανέρχεται κατά περίπτωση ως ακολούθως:

* **ΟΜΑΔΑ Α:** Ποσό εγγυητικής επιστολής συμμετοχής (**1.479,00 €**) χιλίων τετρακοσίων εβδομήντα εννέα ευρώ.
* **ΟΜΑΔΑ Β:** Ποσό εγγυητικής επιστολής συμμετοχής (**2.015,00 €**) δύο χιλιάδων δέκα πέντε ευρώ.
* **ΟΜΑΔΑ Γ:** Ποσό εγγυητικής επιστολής συμμετοχής (**531,00 €**) πεντακοσίων τριάντα ενός ευρώ

**6. Εναλλακτικές προσφορές:** Δεν γίνονται δεκτές εναλλακτικές προσφορές.

**7. Χρόνος παράδοσης προμήθειας:** Η διάρκεια της σύμβασης ορίζεται σε εξήντα (60) ημέρες για την προμήθεια, μεταφορά, τοποθέτηση, εγκατάσταση, παραμετροποίηση και να τεθεί σε παραγωγική λειτουργία και σε τρία (3) έτη για την συντήρηση τους, από την υπογραφή της σύμβασης.

**8. Δικαιούμενοι συμμετοχής**: Γίνονται δεκτοί αναγνωρισμένοι ανάδοχοι του αντικειμένου που δημοπρατείται και που παρέχουν εχέγγυα άρτιας εκτέλεσης, εγγεγραμμένοι στο οικείο επιμελητήριο ή επαγγελματική οργάνωση.

**9. Υποδιαίρεση σε ομάδες:** Η προμήθεια υποδιαιρείται στις κάτωθι τρείς (3) επιμέρους ομάδες.

* **ΟΜΑΔΑ Α:** «Ασπρόμαυρα Φωτοαντιγραφικά πολυμηχανήματα», εκτιμώμενης αξίας 73.950,00 € πλέον ΦΠΑ (24%) 17.748,00 €
* **ΟΜΑΔΑ Β:** «Έγχρωμα Φωτοαντιγραφικά πολυμηχανήματα», εκτιμώμενης αξίας 100.750,00 € πλέον ΦΠΑ (24%) 24.180,00 €
* **ΟΜΑΔΑ Γ:** «Σχεδιογράφοι (Plotters)», εκτιμώμενης αξίας 26.590,00 € πλέον ΦΠΑ (24%) 6.381,60 €

Η υποβολή της προσφοράς αφορά το σύνολο των ειδών του προϋπολογισμού της κάθε ομάδας της προκηρυσσόμενης υπηρεσίας και μπορεί να υποβληθεί προσφορά για μία ή περισσότερες ή όλες τις ομάδες.

**10. Κριτήριο ανάθεσης:** Η πλέον συμφέρουσα από οικονομική άποψη προσφοράς, βάσει τιμής (ενιαίο ποσοστό έκπτωσης επί τοις εκατό) για το σύνολο των ειδών της κάθε ομάδας χωριστά, του Ενδεικτικού Προϋπολογισμού της με Αριθ. Π-5/2021 Μελέτης της Διεύθυνσης Προγραμματισμού, Οργάνωσης και Πληροφορικής του Δήμου Ξάνθης.

**11. Παραλαβή προσφορών:** Ο διαγωνισμός (ηλεκτρονική αποσφράγιση προσφορών) θα διενεργηθεί με ηλεκτρονικό τρόπο μέσω της πλατφόρμας του Εθνικού Συστήματος Ηλεκτρονικών Δημοσίων Συμβάσεων (ΕΣΗΔΗΣ) στη διαδικτυακή πύλη www.promitheus.gov.gr του συστήματος, σύμφωνα με τις διατάξεις του Ν.4412/2016, την 18η Μαρτίου 2022 ημέρα Παρασκευή και ώρα 11:00. Η ημέρα έναρξης παραλαβής προσφορών είναι η 26η Φεβρουαρίου 2022 και η ώρα έναρξης η 09:00΄. Η ημέρα λήξης παραλαβής προσφορών είναι η **14η Μαρτίου 2022,** ημέρα **Δευτέρα** και η ώρα λήξης **15:00΄**.

**12. Χρόνος ισχύος προσφορών**: δώδεκα (12) μήνες

**13. Γλώσσα σύνταξης προσφορών**: Ελληνική

**14. Χρηματοδότηση:** Η χρηματοδότηση της σύμβασης, ύψους 249.599,60€, θα πραγματοποιηθεί από ιδίους πόρους. Η δαπάνη για την σύμβαση βαρύνει την με Κ.Α.: 02.10.7131.01 (σύμφωνα με τις με αριθ. 637/13-10-2021 και 86/21-01-2022 Αποφάσεις Ανάληψης Πολυετούς Υποχρέωσης του Δημάρχου Ξάνθης) σχετικές πιστώσεις του προϋπολογισμού των οικονομικών ετών 2021, 2022, 2023 και 2024 του Δήμου Ξάνθης.

**15. Προδικαστικές προσφυγές**: Στοιχεία αρμόδιου φορέα για τις διαδικασίες προσφυγής : Αρχή Εξέτασης Προδικαστικών Προσφυγών (ΑΕΠΠ)

Διεύθυνση : Λεωφ.Θηβών 198, Αγ.Ιωάννης Ρέντης, κτίριο Κεράνης, Αθήνα

Τηλέφωνο : +30 2132141216

Ε-mail : aepp@aepp-procurement.gr

Διεύθυνση Διαδικτύου : (URL) http ://www.aepp-procurement.gr

Σε περίπτωση προσφυγής κατά πράξης της αναθέτουσας αρχής, ισχύουν οι διατάξεις του Βιβλίου ΙV (άρθρα 345 έως 374) του ν. 4412/2016, και το υπ’ αριθ. 39 Προεδρικό Διάταγμα (Π.Δ) (ΦΕΚ 64/04-05-2017/τεύχος Α) περί «Κανονισμός εξέτασης Προδικαστικών Προσφυγών ενώπιον της Αρχής Εξέτασης Προδικαστικών Προσφυγών(ΑΕΠΠ)»

**17. Δημοσιεύσεις:** Το συνολικό κείμενο της διακήρυξης αναρτάται στο ΚΗΜΔΗΣ (www.promitheus.gov.gr) και στο site του Δήμου http://www.cityofxanthi.gr, καθώς και σε δύο (2) τοπικές εφημερίδες του νομού.

**Ο Αντιδήμαρχος Ξάνθης**

**Εμμανουήλ Ι. Φανουράκης**